74. ΑΝΑΓΚ. ΝΟΜΟΣ υπ’ αριθ. 485 της 30/31 Ιουλ. 1968 (ΦΕΚ Α΄169)  Περί ρυθμίσεων θεμάτων Αστυκτηνιατρικής Υπηρεσίας Αστυνομίας Πόλεων. Άρθρ.1.-Αι υπό του άρθρ. 6 παρ. 1 του Κ.Ν. 2458/53 (ΦΕΚ 11/1958) «περί Οργανισμού του Σώματος Αστυνομίας Πόλεων», προβλεπόμεναι 11 θέσεις αστυκτηνιάτρων αυξάνονται εις 17, κατανεμόμεναι ως εξής: Διευθυνταί Α΄ τάξεως, είς, Διευθυνταί Β΄ τάξεως 4 και Αστυνόμοι Α΄ και Β΄ τάξεως 12. Άρθρ.2.-Δια κοινής αποφάσεως των Υπουργών Εθνικής Αμύνης και Δημοσίας Τάξεως δύνανται να ανατίθενται καθήκοντα αστυκτηνιάτρου παρά τη αστυκτηνιατρική υπηρεσία της Αστυνομίας Πόλεων και εις κτηνιάτρους αξιωματικούς και οπλίτας του Στρατεύματος, προς ενίσχυσιν του έργου των μονίμων κτηνιάτρων της Αστυνομίας. Αι γενόμεναι μέχρι τούδε τοιαύται τοποθετήσεις κυρούνται αφ’ ης εγένοντο.   75. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ  ΤΑΞΕΩΣ  Αριθ. 4176/Φ.7/2 της 27 Ιουλ./13 Αυγ. 1968  (ΦΕΚ Β΄ 387)  Περί των απαιτουμένων προσόντων υποψηφίων Βοηθητικής Αστυνομικής Υπηρεσίας εκ γυναικών. Έχοντες υπ’ όψει τας διατάξεις του άρθρ. 56 του Κ.Ν. 2458/53 «περί Οργανισμού του Σώματος Αστυνομίας Πόλεων» (Α.11/58) και την υπ’ αριθ. 1038 Φ.99/25/9 από 11-3-1968 πρότασιν του Αρχηγείου Αστυνομίας Πόλεως, αποφασίζομεν: ΜΕΡΟΣ Α΄ Προσόντα κατατάξεως Άρθρ.1.-1.Δια την κατάταξιν εις την, παρά τη Αστυνομία Πόλεων Βοηθητικήν Αστυνομικήν Υπηρεσίαν, με τον βαθμόν του αστυφύλακος γυναικών απαιτούνται τα κάτωθι προσόντα: α)ηλικία 19-24 ετών, συμπεπληρωμένων β)ανάστημα 1,63 τουλάχιστον γ)απολυτήριον Γυμνασίου ή άλλης ισοτίμου ανεγνωρισμένης ημεδαπής ή αλλοδαπής σχολής μέσης εκπαιδεύσεως. Κατά την επιλογήν αι κάτοχοι ξένων γλωσσών ή πλειόνων γραμματικών γνώσεων, ως και αι αδελφαί ή θυγατέρες εν ενεργεία ή συντάξει αστυνομικών υπαλλήλων δύνανται να προτιμώνται. δ)αγαμία. (Ο γάμος εις τας γυναίκας ταύτας επιτρέπεται, κατόπιν αδείας του Αρχηγού της Αστυνομίας Πόλεων, μετά συμπλήρωσιν 2ετούς υπηρεσίας εν τω Σώματι ως τακτικών αστυνομικών υπαλλήλων). Η ανωτέρω εντός( ) διάταξις κατηργήθη δια του άρθρ. 5.Ν.Δ. 1290/1972 (ανωτ. σελ. 24, 747). Βλ. ήδη άρθρ. 2 του εν λόγω Ν.Δ/τος. ε)πιστοποιητικόν ανεπιλήπτου διαγωγής και υγιών κοινωνικών φρονημάτων ς)πιστοποιητικόν ποινικού μητρώου και εισαγγελικής αρχής. 2.Ο υπ’ αριθ. 62/1966 κανονισμός του Αρχηγείου Αστυν. Πόλεων, περί του τρόπου διαπιστώσεως της ικανότητος προς κατάταξιν υποψηφίων αστυφυλάκων εφαρμόζεται και δια την πρόσληψιν γυναικών αστυφυλάκων, με την προσθήκην ότι η γραπτή εξέτασις των υποψηφίων συνίσταται μόνον εις την Έκθεσιν ιδεών. ΜΕΡΟΣ Β΄ Εκπαίδευσις δοκίμων γυναικών Αστυφυλάκων Άρθρ.2.-Η εκπαίδευσις των κατατασσομένων εις το Αστυνομικόν Σώμα δοκίμων γυναικών αστυφυλάκων διενεργείται εις ειδικόν τμήμα της Σχολής Υπαστυνόμων Β΄ τάξεως, ο χρόνος δε της εκπαιδεύσεως αυτών διαρκεί επί 6μηνον. ΜΕΡΟΣ Γ΄ Διορισμός Άρθρ.3.-Αι γυναίκες αστυφύλακες, μετά την λήξιν της εκπαιδεύσεώς των εν τη σχολή και μετ’ επιτυχείς εξετάσεις, δίδουσι τον νενομισμένον όρκον και διορίζονται ως μαθητευόμεναι, μετά έν δε έτος διορίζονται ως τακτικοί αστυφύλακες, εάν κριθώσιν υπό του Αρχηγού της Αστυνομίας κατάλληλοι προς τούτο, άλλως απολύονται. ΜΕΡΟΣ Δ΄ Προαγωγή Άρθρ.4.-(Καταργήθηκε από την 31775Φ.104.12/ 22-30 Δεκ. 1980 (ΦΕΚ Β΄ 1312) απόφ. Υπ. Δημοσίας Τάξεως (κατωτ. αριθ. 104)  (Αντί για τη σελ. 90,13 (γ) Σελ. 90,13 (δ) Τεύχος Δ92-Σελ.79  Οργανικοί Νόμοι 4.ΑΑ.α.73-75   1226 Άρθρ.5.-Η θέσις της Υπαστυνόμου Α΄, κατά την πρώτην εφαρμογήν της παρούσης, δύναται να πληρωθή δι’ απ’ ευθείας διορισμού γυναικός, εγγάμου ή αγάμου, ηλικίας μέχρι 30 ετών συμπεπληρωμένης και κατόχου πτυχίου Νομικής ημεδαπού ή αλλοδαπού Πανεπιστημίου, προτιμωμένης της εχούσης ιδιαιτέρως ασχοληθή εις ζητήματα σωφρονιστικής. Ως προς τα λοιπά προσόντα κατατάξεως εφαρμόζεται το άρθρ. 1 της παρούσης. Δύναται, ωσαύτως, αντ’ αυτής, κατά την πρώτην εφαρμογήν της παρούσης, να τοποθετηθή ως προϊστάμενος της εκ γυναικών Βοηθητικής Αστυνομικής Υπηρεσίας Αστυνόμος Α΄ ή Β΄ τάξεως. Διορισμός Προϊσταμένης Άρθρ.6.-Ο διορισμός της προϊσταμένης της Βοηθητικής Αστυνομίας ενεργείται δι’ αποφάσεως του Υπουργού Δημοσίας Τάξεως, κατόπιν γνωμοδοτήσεως του Αστυνομικού Συμβουλίου. Η ούτω διορισθείσα ως προϊσταμένη της Βοηθητικής Αστυνομίας, επί δύο μήνας από της προσλήψεώς της, θα επισκεφθή, βάσει καταρτισθησομένου προγράμματος απάσας τας Αστυνομικάς Υπηρεσίας προς ενημέρωσίν της επί του αντικειμένου μιάς εκάστης Υπηρεσίας, υποβάλλουσα εις το τέλος σχετικήν περί της επισκέψεώς της ταύτης λεπτομερή έκθεσιν. Ειδικά καθήκοντα Άρθρ.7.-Τα ειδικά καθήκοντα της Βοηθητικής Αστυνομίας εκ γυναικών περιορίζονται εις: α)Παρακολουθήσεις υπόπτων προσώπων. β)Ενεργείας σωματικών ερευνών γυναικών. γ)Συνοδείας γυναικών και παίδων και δ)Φρούρησιν κρατουμένων γυναικών και παίδων. Η εκτέλεσις της υπηρεσίας των ορίζεται υπό των Αστυνομικών Διευθυντών, υπό τας διαταγάς των οποίων υπηρετούσιν. Εις ειδικάς περιπτώσεις αναθέσεως ετέρων καθηκόντων, μη προβλεπομένων υπό της παρούσης, απαιτείται πάντοτε έγκρισις του Αρχηγού Αστυνομίας. Διαμονή Άρθρ.8.-«Αι γυναίκες αστυφύλακες διαμένουσιν εις τα αστυνομικά καταστήματα, οίκοι δε κατόπιν αδείας του Αστυνομικού Διευθυντού Αθηνών, χορηγουμένης υφ’ ας προϋποθέσεις και δια τους άρρενας συναδέλφους των». Το άρθρ. 8 ετροποποιήθη ως άνω δια της υπ’ αριθ. 12412/7/2 της 2/30 Σεπτ. 1969 αποφ. Υπ. Δημοσίας Τάξεως (ΦΕΚ Β΄ 629).   Σελ. 90,14 (δ) Τεύχος Δ92/-Σελ.80  Οργανικοί Νόμοι 4.ΑΑ.α.75   1227  